་ཕྱེད་ཙམ་ན་གཉིད་དུ་སོང་་
བའི་རྨི་ལམ་ན། མཚན་བརྗོད་ཅིག་སྔར་ཐུགས་ལ་བཟུང་བ་མེད་པར་སྐྱེ་བ་སྔ་མ་ལ་་་་་
བཟུང་བ་ཡིན་བྱས་ནས་ཁ་ཏོན་བྱས་པས་ཕྱེད་ཙམ་སོང་བ་ན་མནལ་སད། དེ་དུས་ན་་་་་
ཚིག་འགའ་ཞིག་འདོན་ཞིང་འདུག་གསུངས། ལོ་བཅུ་དགུ་ལོན་པའི་ཚེ། བླ་མ་ས་སྐྱ་་་
པ་ཆེན་པོ་བདེ་བར་གཤེགས་པའི་ས། གཡས་རུ་སྐྱ་བོ་ཁ་གདངས་སུ། གཡང་བར་ཉི་
མ་ཕྱེད་ཙམ་ན་གཉིད་དུ་སོང་བའི་རྨི་ལམ་ན། མཚན་བརྗོད་ཚར་གཅིག་ཁ་ཏོན་བྱས་པ་་་
རྨིས་གསུངས། དེ་ནས་དགུང་ལོ་ཉི་ཤུ་ལོན་པའི་དུས་ན་རྩང་པོ་དྲོན་དུ། གཡང་བར་་་་
ཉི་མ་ཕྱེད་ཙམ་ན། ཙོག་པོར་གཉིད་དུ་སོང་འདུག་པའི་རྨི་ལམ་ན། རྒྱ་གར་ཤར་་་་་་
ཕྱོགས་ནཱ་ལེནྡྲ་ན། ལྷོ་ཕྱོགས་ན་རི་ཆེན་པོ་ནགས་ཚལ་བྱས་པ་ཅིག་ཡོད། དེ་ནས་རི་་་་
ཁོར་ཆུང་ཅིག་ལ་ནགས་ཚལ་ཡོད་པ་ཅན་ཞིག་ན་དགོན་པ་ཅིག་ཡོད། དེ་ན་དགེ་བསྙེན་་
སྔགས་པ་པཎྜི་ཏ་རྒན་པོ་ཅིག་ཡོད་པ་ལ། དེའི་བྱང་ན་ཡུལ་ཆེན་པོ་ཅིག་གིས་བྱང་ངོས་་་་
སུ་རྒྱལ་པོས་ལྷ་ཁང་བརྩིགས་ནས་དེའི་རབ་གནས་སུ་ཞུ་རུ་བྱུང་བས། ད་ང་རྒས་པས་་་་་
མི་ནུས། ངའི་མིང་མུ་ཁ་ཨ་ནནྟ་མ་ཏི་བྱ་བ་དེ་སྒོ་གོང་དུ་བྲིས་ལ། དེའི་རབ་གནས་་་་་་
བྱས་པ་ཡིན་གྱིས་ལ་ཞོག །དེས་བར་ཆད་བསྲུང་བར་འགྱུར་རོ། །ཕྱིས་ངའི་སློབ་མ་་་་
པཎྜི་ཏ་ཆེ་བ་ཅིག་ལ་རབ་གནས་ཀྱི་ཆོ་ག་རྒྱས་པར་ཞུས་ཤིག་གསུངས་ནས་བགྲེས་པོ་དེ་་་་་
ཚེའི་དུས་བྱས་སོ། །དེ་ནས་བྱ་རྒོད་ཕུང་པོའི་རིའི་བྱང་ཕྱོགས་ན་བཙུན་པ་པཎྜི་ཏ་བགྲེས་་
པོ་ཅིག་འདུག་པ་དེ་ཚེའི་དུས་བྱས་ནས། ཨུཌུན་གྱི་ཡུལ་གྱི་བྱང་ངོས་ན་བྲག་རི་ཆེན་པོ་་་་
ཅིག་ཡོད་པ་ལ་དགོན་པ་གཅིག་འདུག་པ་དེའི་དཔོན་པོ་བཙུན་པ་པཎྜིཎྜི་ཏ་བགྲེས་པོ་་་་་
འདུག་པ་དེ་འདས་ནས་བོད་གཅུང་པའི་ཡུལ་ན་ལུང་པའི་ཕུ་བྱང་ན་ཡོད་པ། མདའ་བྱེ་་་་་
ཚུབ་ལྡང་བ་ཅིག་འདུག །དེ་ནས་གད་གླེ་ཅིག་ལ་ཤར་ནས་འཛེགས་ནས་བྱང་དུ་ཁ་
བལྟས་པས་གད་ཐེམ་ལ་འཛེགས་པའི་དགོན་པ་ཅིག་ན། ལྷོ་ཕྱོགས་ན་ནག་པོ་ཚང་བྱས་་
པ༑ བྱང་ཕྱོགས་ན་མཆོད་ཁང་ཡོད་པ་དེ་ན་གསེར་གྱི་མཆོད་རྟེན་ཅིག་ཡོད། ཉལ་ས་་་
66

ཁྱམས་སྟོད་ཁྱམས་སྨད་ཀྱི་མཚམས་ན་སྔས་ཤར་དུ་བསྟན་པ་ཅིག་ཡོད། དེ་ན་སྔགས་པ་་
བགྲེས་པོ་ཅིག་ཡོད་པ་དེས་མཚན་བརྗོད་མང་དུ་བཤད། དེ་དུས་ན་བླ་མ་ས་ཆེན་ཡང་་་་་་
སློབ་མར་འདུག །མཚན་བརྗོད་ཀྱི་འགྲེལ་པ་སྔགས་དོན་རྣམས་གཟིགས་བྱ་བ་ཡིན།
དེའི་དབུ་ན། ཐོབ་དཀའ་རྒྱུ་དང་སྤྱོད་པ་ཡིས། །མཚན་གྱི་དོན་རྣམས་བསྡུས་པ་ཡིན། །
ཞེས་བྲིས་ཡོད་དེ། ཐོབ་དཀའ་འབྲས་བུའི་རྒྱུད། རྒྱུ་དག་གིས་རྒྱུའི་རྒྱུད། སྤྱོད་་་་་
པས་ཐབས་ཀྱི་རྒྱུད་བསྟན་ཏེ། མཚན་བརྗོད་རྒྱུ་ཐབས། འབྲས་བུ་གསུམ་གྱིས་བསྟན་
ཏེ༑ ད་ལྟ་སྒམ་འདི་ན་བཞུགས་ཏེ་ཡི་གེ་ཤར་མ་ལ་རྩ་བ་མཚལ་གྱིས་བྲིས་པ་ཅིག་འདུག་
པ་དྲན། བགྲེས་པོ་དེ་འདས་པའི་རོ་ཡང་དེ་ཉིད་ན་བཞག་འདུག་པ་སྙམ་བྱེད། སྤྱིར་་་་
སྐྱེ་བ་བདུན་ཙམ་དྲན་ནོ། །བྱས་པ་རྨིས་པ་དེ་ཁམས་པ་སྦལ་སྟོན་གམ་ན་འདུག་པས་་་་་་
གསུངས་པ་རྣམས་ཐོས་སོ། །དེ་ནས་མནལ་སད་པ་དང༌། སྦལ་སྟོན་ན་རེ་འདི་འདྲ་་་་་
གསུང་གིན་གདའ་བྱས་པས་དཔེ་གཡེངས་པས་པོ་ཏི་འདུག །ཚིགས་བཅད་མི་འདུག་་་་་་
གསུངས༑ གཅུང་པའི་དེ་སྡོག་སྟོན་སྦུ་གུ་བྱ་བ། བླ་ཆེན་གྱི་ཚད་མ་དང་དབུ་མའི་སྟོང་་
ཐུན་ཆེན་མོ་བྱ་བ་གསན་པའི་སློབ་དཔོན་ཅིག་ཡོད་པ་དེ་འདས་ནས་དེའི་དཔེ་ཆ་ཁུར་་་་་
གཅིག་ས་སྐྱར་བསྐྱལ་ཞེས་ཨ་པོ་དར་མ་ལྕམ་ཟེར་རོ། །ཡང་དགུང་ལོ་སུམ་ཅུ་སོ་བདུན་་
ལོན་པའི་དུས་ན་ཐོ་རངས་མནལ་དུ་སོང་བའི་ཚེ། སློབ་དཔོན་རིན་པོ་ཆེ་སྐུ་གཤེགས་་་་་་
ནས་རིང་པོར་མ་ལོན་པའི་གདུང་གསེབ་ནས་སྤྲང་པོ་ཆེའི་སྐད་ལྟ་བུའི་སྒྲ་ཅིག་པར་སྣང་ལ་་
འཐོན་ནས། ཁྱོད་འདི་ནས་བྱང་ཕྱོགས་སུ་འཇིག་རྟེན་གྱི་ཁམས་དུ་མ་འདས་པ་ན།
འཇིག་རྟེན་གྱི་ཁམས་གསེར་འདོག་ཅན་ཞེས་བྱ་བར་དེ་བཞིན་གཤེགས་པ་གསེར་འོད་རྣམ་
པར་རྩེན་པའི་རྒྱལ་པོ་ཞེས་བྱ་བའི་བསྟན་པ་ལ། ད་ལྟ་འཁོར་ལོས་སྒྱུར་བའི་རྒྱལ་པོ་་་་་་
བསོད་ནམས་མཐའ་ཡས་ཞེས་བྱ་བའི་སྲས་འཁོར་ལོས་སྒྱུར་བའི་རྒྱལ་པོ་ཡོན་ཏན་མཐའ་་་
ཡས་ཞེས་བྱ་བར་འགྱུར་རོ་ཞེས་སྒྲ་གྲག་གོ་ཅེས་གསུང༌། ཡང་དགུང་ལོ་ཞེ་དགུ་བཞེས་་་་
པའི་དུས་ན་རུ་མཚམས་སུ་སྔ་རེས་བྱོན་པའི་མནལ་ལམ་དུ། རི་ཆེན་པོ་ཅིག་གི་འདབས་་
ན༑ ཁང་པ་ཆེན་པོ་ཅིག་གི་འོག་ན། མི་མང་པོ་ཀུ་ཅོ་དང༌། ཟིང་ལོང་དང༌། འུར་
67

སྒྲ་དང༌། ཚེག་སྒྲ་དང༌། ངུད་མོའི་སྒྲ་གྲག་པ། སྟེང་ཁང་ན་ཡང་མང་པོ་འདུག་པའི་་་
གསེབ་ན་རྗེ་བཙུན་རང་ཡང་འདུག་པ་ལ། གཞན་དུ་གཤེགས་པར་བཞེད་པས། དེ་་་་་
ནས་བླ་མ་ཆེན་པོས་ཁྱོད་ལ་ལམ་གྱི་ཡི་གེ་བསྟན་གྱིས་གསུངས་ནས་དབང་བཞི་པའི་ལམ་་་
བསྟན༑ སློབ་དཔོན་རིན་པོ་ཆེ་ལ་ཞུས་པས་ཀྱང་དབང་བཞི་པའི་ལམ་བསྟན་ནས་ཁོང་་་་
གཉིས་མི་སྣང་བར་གཤེགས་སོ། །དེ་ནས་མི་དེ་རྣམས་ལ་རྗེ་པས་ཁྱེད་རང་སྲིད་པའི་རྒྱ་་་
མཚོ་ལས་ཕ་རོལ་དུ་འགྲོ་བ་ཡོད་ན་ངའི་ཟླ་ལ་ཤོག་ཅིག
།ལམ་རྒྱུས་ང་ལ་ཡོད་པ་ཡིན་་་་
ནོ་ཞེས་གསུངས་ནས། རི་དེའི་ནུབ་ངོས་འཕྲེད་ཅིག་ལ་བྱོན་པ་དང༌།
མི་དེ་རྣམས་་་་་་
ལངས་ནས་ང་ཅན་དུ་འགྲོ་ཟེར་ནས་ཕལ་ཆེ་བ་རྗེ་བཙུན་པའི་ཕྱི་ན་ཡར་བྱུང་། ཤུལ་དུ་་་་་
བག་ཙམ་ལངས་ནས་དེ་ཉིད་སྤུང་ངེ་ལུས། དེ་ནས་ལམ་ཡངས་པ་ཅིག་འདུག་པའི་འོག་་་
ན་གཡང་ས་ཆེན་པོ་ཅིག་འདུག་པ་ལ་བྱང་ངོས་སུ་ཞལ་གཟིགས་ཏེ་བྲག་ཐེམ་པ་གཅིག་ལ་་་་
འཛེགས་ཏེ་འདི་ན་ཡར་ཤོག་གསུངས་པས་བརྒྱ་རྩ་ཙམ་ཕྱི་ན་ཡར་བྱུང༌། གུང་སྟོན་ཉག་་་
པོ་ལ་སོགས་པ་ཁ་ཅིག་ནུབ་ཕྱོགས་ཉིད་ན་ཕར་ཉེད་གུང་ཐང་དུ་འགྲོ་ཟེར་ནས་སོང༌།
མང་པོ་ཅིག་ངེད་ཀྱིས་མི་ཐར་ཟེར་ནས་དེ་ཉིད་དུ་ཕུང་ངེ་ལུས། མི་དེ་རྣམས་ཀྱི་ནང་ནས་་
ཕྱག་རྒྱ་ཆེན་པོ་བྱ་བ་ཅིག་རྦབ་ཏུ་ལྷུང་ཟེར་ནས། ཁོ་བོས་མ་ཤིའམ་བྱས་པས་མ་ཤི་ཙམ་་
བྱུང་ལགས་ཟེར། དེ་ནས་མི་དེ་རྣམས་ལ་ད་ཁྱེད་རང་རྣམས་ངའི་ཕྱི་ན་ཡར་ཁྲིད་ཀྱིས་་་་་
གསུངས་ནས་དབང་བཞི་པའི་ལམ་གསུངས་སོ། །དཔོན་གཡོག་རྣམས་ཐོན་པའི་བྱང་་་་་་
ངོས་ན་རི་ཟུར་གཟུགས་པོ་ཅིག་འདུག །ཤར་ཕྱོགས་ན་རི་ཐང་ཉག་ཅིག་འདུག་པ་ལ།
འདི་ན་ལམ་གཉིས་ཡོད་པའི་བྱང་གི་འདི་བླ་ཆེན་གྱིས་བྱང་ཆུབ་སེམས་དཔའ་སྟག་བཏང་་་་
བའི་ལམ་ཡིན། ཤར་གྱི་འདི་ཞུས་བྱས་དངོས་གྲུབ་བཏང་བའི་ལམ་ཡིན་པས་ཁྱེད་རང་་་་
བྱང་གི་ལམ་འདི་ནས་འགྲོ་བར་འདོད་པ་ཡོད་ན་སོང༌། ངའི་འདི་ལ་མི་ཐར་བས་ཤར་གྱི་
ལམ་འདི་ནས་འགྲོའོ། །ཁྱེད་རང་འོང་བ་རྣམས་ཀྱང་ཤོག་གསུངས་པས། བྱང་ཆུབ་་་་་
སེམས་དཔའ་སྟག་གི་ལམ་ནས་འགྲོ་བ་མ་བྱུང་ནས་བཞི་པའི་ལམ་བསྟན། དེ་ནས་རྗེ་་་་་
བཙུན་ཉིད་ཀྱིས་བྲག་གི་ཐེམ་པ་དེ་ལ་འཛེགས་ནས་འདི་ནས་ཡར་ཤོག་གསུངས་པས།
68

སུམ་ཅུ་སོ་ལྔ་དྲུག་ཙམ་བྱུང་བ་ལ་སུམ་ཅུ་ཙམ་གྱིས་ཅུང་ཟད་ཅིག་ལས་མ་ཐར་བ་ལ་བཞི་་་་་
བའི་ལམ་བསྟན་ནས་ཕྱི་ན་ཡར་ཤོག་གསུངས་ཏེ། སྐུ་རགས་དང་འོག་གོས་མེད་པར་ན་་
བཟའ་རལ་གུ་དང་ཐེར་མ་རྐྱང་པ་ཡང་ངེ་བ་ཅིག་གསོལ་ཏེ། ངོ་ཤེས་པ་དགའ་སྟོན་རྡོ་རྗེ་
གྲགས་དང༌། དེ་མིན་བཞི་ཙམ་གྱིས་རྗེ་བཙུན་གྱི་ཞབས་ལ་སླེབས་ནས། གོས་རྐྱང་པ་
རེ་དང་བཅས་པ་འདུག །དེ་ནས་ཐང་ཉག་དེའི་སྟེང་ན་ས་ཕྱོགས་ཤིན་ཏུ་ཉམས་དགའ་བ་
ཅིག་ཡོད་དོ་དགོངས་ནས་ཐང་ཉག་དེར་སླེབས་པ་དང་མནལ་སད་ནས། དེ་རྣམས་ཀྱི་་་་
དོན་བསམ་པས་ཁང་པའི་འོག་གི་དེ་རྣམས་སྲིད་པའི་རྒྱ་མཚོ་ཡིན་ཏེ་འོང༌། སྟེང་ན་་་་་་
འདུག་པ་དེ་རྣམས་སྤྱིར་འཁོར་ཙམ་དུ་འདུས་པ་རྣམས་ཡིན་བསམ། ལངས་ཏེ་འདུག་པ་་
དེ་རྣམས་དབང་བསྐུར་ཙམ་བྱས་པ་རྣམས་ཡིན་སེམས། གུང་ཐང་དུ་སོང་བ་དེ་རྣམས་་་་་་
འཁོར་བ་ལས་ཅུང་ཞིག་མི་ཐོན་ལ། རྦབ་ཏུ་ལྷུང་བ་དེ་ཁོང་ང་ལ་ཁྲོས་ནས་དམ་ཚིག་་་་་་
ཉམས་ཤིང་། མ་ཤི་ཟེར་བ་དེ་ཁོ་འཆི་ཁར་དམ་ཚིག་གསོས་ནས་ངན་སོང་དུ་མི་ལྷུང་བ་་་
ཡིན་བསམ། ལམ་ཀར་ལུས་པ་དེ་རྣམས་ཀྱིས་ལམ་ལ་འབད་སྩོལ་ཅུང་ཟད་བྱས་པ་ཡིན་
ཏེ་འོང༌། ལམ་གཉིས་པའི་ཁར་བདུན་ཅུ་ཙམ་ལུས་པ་དེ་རྣམས་རྟོགས་པ་ཅུང་ཟད་དང་་་
ལྡན་པ་ཡིན་པར་སེམས། སུམ་ཅུ་ཙམ་གྱིས་ཅུང་ཟད་ཅིག་ལ་མ་ཐར་པ་དེ་རྣམས་སྔ་མ་་་་
བས་ཀྱང་རྟོགས་པ་ཆེ་བ་ཡིན་ཏེ་འོང༌། ངའི་ཟླ་ལ་སླེབས་པ་དེ་རྣམས་ཀྱིས་ཕ་རོལ་ཏུ་་་་་
ཕྱིན་པ་ནས་བཤད་པའི་བཟོད་པ་ཙམ་ཐོབ་པ་ཡིན་ཏེ་འོང༌། སྟག་ལྟ་བུ་ལུས་མ་སྤངས་་་་་
པར་མཆོག་ཐོབ་པའི་སློབ་མ་མི་འོང་བར་དཔྱད། ཞུ་བྱས་ལྟ་བུའི་བཟོད་པ་ཐོབ་པ་ལྔ་་་་་
དྲུག་ཡོང་བར་འདུག །ང་རང་ཡང་དེ་དག་དང་མཉམ་པ་ཙམ་ཡོང་བར་འདུག་སྙམ་་་་་་་
གསུངས༑ ཡང་དགུང་ལོ་དྲུག་ཅུ་རྩ་གཅིག་པའི་ཚེ་མང་མཁར་སླང་རར་དགུན་བཞུགས་་
པའི་དུས་སུ་ཐོ་རངས་མནལ་ལམ་དུ་ནམ་མཁའ་ལ་གདུང་ཅིག་བརྐྱང་ནས་འདུག་པ་ལ།
སྐས་ཅིག་བཙུགས་ནས་འདུག་མཁའ་འགྲོ་མ་ཡིན་སྙམ་པ་ཅིག་ན་རེ་སྐས་འདི་ལ་འཛེགས་་
ཤིག ༑སྟེང་དུ་ཐོན་པ་དང་མཁའ་སྤྱོད་དུ་སྤྱན་འདྲེན་པ་ཡིན། འདི་ཀ་ན་བསུ་བས་་་་་་
སླེབས་ཡོད་དེ་རོལ་མོའི་སྒྲ་དང་བཅས་པ་འདི་ཡིན་ཟེར་ནས་རོལ་མོའི་སྒྲ་གྲག་ཅིང་འདུག་་
69

པ་ལ། མཁའ་སྤྱོད་པ་ལ་ངས་ཁས་འཆད་རྒྱུ་མེད། ད་རུང་འདི་ན་དོན་ཆེ་བས་འདིར་་་
སྡོད་གསུངས་སོ། །ཡང་ཕྱི་རོལ་ནེའུ་གསེང་ཞིག་གི་སྟེང་ན་གསེར་གྱི་ཀོར་ཀོར་འཕང་ལོ་
ཙམ་ཞིག་འདུག་པ་ལ། འདིའི་སྟེང་དུ་གདན་ཐིངས་ལ་བཞུགས་ཤིག །གདན་བཏེག་་
ནས་མཁའ་སྤྱོད་དུ་འགྲོ་བ་ཡིན་ནོ་ཟེར་བ་ལ།
གསུངས་པ་དང་མནལ་སད་དོ། །སྤྱིར་རྗེ་བ་ལ་མནལ་ལམ་གྱི་དུས་སུ་བླ་མ་རྣམས་དང་་་
མཇལ་ཞིང་ཐེ་ཚོམ་དུ་མ་སེལ་བར་བྱེད་པ་ཡིན་ཞིང༌། ཡང་དགུང་ལོ་དྲུག་ཅུ་རྩ་བདུན་
ད་རུང་འདི་ན་དོན་ཆེ་བས་འདིར་སྡོད་་་་་་
པའི་དུས་ན། སྟོན་ཟླ་བ་དབྱུག་པའི་ཚེས་དྲུག་འདས་པའི་ཐོ་རངས་མནལ་ལམ་དུ་བླ་མ་་
ཆེན་པོ་མཇལ་ནས་དྲི་བ་དང༌། དེའི་ལན་གྱིས་ཐེ་ཚོམ་དུ་མ་སེལ་བར་མཛད་ནས་ཡང་་་་་
བླ་མའི་ཞལ་ནས། ཁྱོད་ཀྱི་བསམ་པ་ལ་ལོངས་སྐུ་དང་སྤྲུལ་སྐུ་གང་བཟང་བས་་་་་་་་
གསུངས་པ་ལ་སྤྱིར་རྒྱལ་བ་ཁྱུ་མཆོག་ཅེས་བྱ་བ་གཞན་དོན་བྱེད་པ་ལ་སྤྲུལ་སྐུ་རང་གཙོ་ཙོ་་་
བོར་སྣང་ཡང༌། ངོ་བོ་ལ་སངས་རྒྱས་གཅིག་གི་རྣམ་འཕྲུལ་ལ་བཟང་ངན་མེད་ལ།
གལ་ཏེ་བཟང་ངན་དུ་བལྟ་ན་སྤྲུལ་བྱེད་ལགས་པས་ལོངས་སྐུ་རང་བཟང་བ་མ་ལགས་སམ་
ཞེས་ཞུས་པས་བུ་དེ་ཙུག་ཡིན། ཁྱོད་ཀྱིས་གོ་འདུག་གསུང་ངོ༌། །ཡང་བླ་མའི་གཡས་་་
ཕྱོགས་ན་ཀྱེ་རྡོ་རྗེ་ལྷ་དགུའི་དཀྱིལ་འཁོར་གྱི་འཁོར་ལོ་སྤྲིན་ནམ། ན་བུན་ནམ།
འཇའ་ཚོན་གྱི་རྣམ་པ་འདུག་པ་མཐོང་བ་དང༌། བླ་མའི་ཞལ་ནས། ཁྱོད་བཙུན་པ་་་་
གྱིས་གསུངས་པ་ལ། ད་བདག་ལོ་བདུན་ཅུ་ལ་སྣ་གཏད་མཁན་པོ་རན་པ་ན་ལོ་བརྒྱད་ཅུ་
ཐོབ་ཕྱིར་འགྲོ་བ་གདའ་བས་གཞན་དོན་བགྱིད་པ་རང་འཕྱིས་ནས་མཆི་བར་མི་གདའ་ཡེ།
མ་འཕྱིས་ན་མཁན་སློབ་རང་ཡང་མོས་པ་མི་རྙེད་པར་གདའ་ཞེས་ཞུས་པས། བླ་མའི་་་་་
གཡོན་ངོས་ན་སྤྲུལ་སྐུ་ཤཱཀྱ་ཐུབ་པ་ལ་ཉན་ཐོས་ཀུན་ཤེས་ཀཽཎྜི་ནྱ་ལ་སོགས་པ་ལྔ། ཤཱ་་་་་
རིའི་བུ་དང༌། མཽད་གལ་གྱི་བུ་དང༌། ཀུན་དགའ་བོ་སྡེ་བརྒྱད་ཀྱིས་བསྐོར་བ་སྤྲིན་ནམ་
འཇའ་ཚོན་ལྟར་མཐོང་བ་དང༌། དེར་བླ་མའི་ཞལ་ནས། སྡོམ་པ་ལེན་ན་འདི་ལ་་་་
བླངས་པས་ཆོག །དེ་མིན་ན་འདི་ཙུག་བྱས་ཀྱང་ཆོག་པ་ཡིན་ཏེ། སྤྲུལ་སྐུ་འདི་དང་་་་་
དགེས་རྡོར་ཞལ་བརྒྱད་པ་འདི་ངོ་བོ་གཅིག་ཡིན། ཉན་ཐོས་བརྒྱད་དང་ལྷ་མོ་བརྒྱད་ངོ་་་་་
70

བོ་གཅིག་ཡིན། དགེ་སློང་མ་གྲགས་འཛིན་མ་ས་སྤྱོད། སྒྲ་གཅན་འཛིན་མཁའ་སྤྱོད་་་
མ་ཡིན་པས། །ལྷ་དགུ་པོའི་དཀྱིལ་འཁོར་འདི་ཉིད་ལ་སྡོམ་པ་བླངས་ཀྱང་ཆོག་མོད་
གསུངས་པས། དེ་ཡང་དེ་ཙུག་གདའ་ཞེས་ཞུས་པས། བླ་མའི་ཞལ་ནས་འོ་ན་ཁྱོད་བླ་་
མ་དང་སངས་རྒྱས་ཀྱི་ཞལ་མཐོང་བ་གང་བཟང་སྙམ་དུ་གསུངས་པས། དེ་དག་དུས་་་་་
གསུམ་གྱི་སངས་རྒྱས་ཐམས་ཅད་ཀྱི་ངོ་བོ་བླ་མ་དངོས་མཐོང་ན་བཟང་ལགས་ཏེ། ད་ལྟ་་
ཞལ་མཐོང་བའི་སྐལ་བ་མི་གདའ་བ་ཞེས། བླ་མ་བཞུགས་བཞིན་དུ་ཞལ་མཐོང་བའི་་་
སྐལ་བ་མི་གདའ་གསུངས་པ་སྙམ་བྱེད་པ་ཅིག་བྱུང་ངོ་། །དེ་ནས་བླ་མའི་ཞལ་ནས་་་་་་་་་
ཁོང་པ་གཉིས་ལ་ཁྱད་མེད་པས་བཙུན་པ་བྱེད་ན་ཡང་མཁན་པོ་བྱེད་ལུགས་ཤེས་པར་མི་་་་་
འདུག་གམ་གསུང་བ་གདའ་ཞེས་ཞུས་པས། འོ་ན་ཁྱོད་བཙུན་པ་བྱེད་ན་མཁན་པོ་གང་་་་
ལ་ཞུ། དབང་བསྐུར་ཞུ་ན་གང་ལ་ཞུ་གསུང་བ་སྙམ་བྱེད་པས། བདག་བཙུན་པ་བྱེད་་་
ན་མཁན་པོར་གྱུར་པ་དང་། དབང་བསྐུར་ཞུ་བའི་བླ་མར་གྱུར་པ་ནི་བླ་ཆེན་ཉིད་ལགས་་
སོ་ཞེས་ཞུས་པས། དེ་དེ་བཞིན་ནོ་གསུངས་ནས། བླ་ཆེན་ཉིད་ལས་འཁོར་བྱང་་་་་་་
སེམས་ཉེ་བའི་སྲས་བརྒྱད་འདུག་པ་སྙམ་བྱེད་པ་དང་དེ་ལ་གཡས་གཡོན་གྱི་ལོངས་སྐུ་ལྷ་་་་
དགུ་དང༌། སྤྲུལ་ལྷ་དགུ་བླ་མ་ལ་ཐིམ་པར་མཐོང༌། བླ་མས་ཆོས་ཀྱི་སྒྲོ་འདོགས་མང་་་
དུ་བཅད་ནས། རིགས་ཀྱི་བུ་ཆོས་ཐམས་ཅད་ཀྱི་དེ་ཁོ་ན་ཉིད་འདི་ལྟར་ཡིན་མོད་་་
གསུངས་ནས། མི་སྣང་བར་གྱུར་པ་དང་མནལ་སད་དོ། །གཞན་ཡང་སློབ་དཔོན་རིན་
པོ་ཆེ་དང་མཇལ་ནས་ལན་མང་དུ་ཆོས་ཞུས་པ་རྨིས་སོ། །རྗེ་བཙུན་པའི་མནལ་ལམ་་་
སྦལ་སྟོན་སེང་གེ་རྒྱལ་མཚན་གྱིས་བྲིས་པའོ།